בס"ד

**הנחיות לכתיבת תשובה ראויה בספרות.**
**גוף התשובה**- התשובה מורכבת משלושה חלקים עיקריים:

1. פתיחה
2. גוף התשובה הכולל כמה שיותר טענות, נימוקים ודוגמאות
3. סיום.

***1.פתיחה:***

בתחילת התשובה שלכם, **כתבו פתיחה**. פתיחה לתשובה היא רק הצגה של שני משפטים עד חמישה. התוכן של הפתיחה יכול להיות: נושא היצירה, **תמצית** של היצירה (תמצית: המקום והתקופה / הזמן -שבהם העלילה מתרחשת, הדמויות המרכזיות, הארוע\ים המרכזי\ים ביצירה ובאיזו דילמה, קונפליקט או בעיה שבהם דנה היצירה.)שימו לב: תמצית -ולא כל פרטי העלילה!!!הרעיון המרכזי נכתב בפסקת הפתיחה במשפטים כלליים ומדויקים. אין צורך לכתוב פתיחה שוב אם יש סעיף ב' באותה שאלה, אלא לענות באופן ישיר על השאלה באמצעות חזרה על חלקי השאלה.

***2. גוף התשובה-***

***ג****רירה-*

המשפט הפותח את החלק המרכזי והעיקרי של התשובה הוא חזרה על רכיבי השאלה. להעתיק / לגרור את השאלה ממחברת הבחינה

***ת****שובה-*

לענות על השאלה שנתבקשתן ( מהו הניגוד, האמצעים האומנותיים וכו')

***פ****ירוט-* לפרט ולהרחיב את תשובתכן.

הוכיחו את תשובתכן באמצעות משפטים ודוגמאות מתוך היצירה שבה אתם דנים.
הסבירו את הדוגמאות שבהם השתמשתם לעיל. בחלק הזה אין להשאיר את הטענה ריקה בלי ביסוס, חייב לנמק, להוכיח ולהדגים.

אם השיר או מובאה מהיצירה מופיעה בטופס הבגרות, חובה עליכם **לצטט מן היצירה**, (חוץ ממה שאתם כותבים בלשונכם) וגם אם לא כתוב לצטט, צטטו!

התבססו באופן מדויק על מונחים ומושגים ספרותיים, **גם אם לא נדרשתם לכך בפירוש. הבליטו אותם בקו. (מטאפורה, ניגוד, אנלוגיה וכו'..)**

***3.סיום:***

סיום השאלה – משפט הקושר בין הדוגמאות וההוכחות לבין משפט הפתיחה.

**שימו לב: לצורה החיצונית-גראפית של התשובות**

* השקיעו כמובן, בכתב ידכם...ככל שתוכלו.
* כתיבה בעט שחור/כחול קריא וברור.
* רווחו את כתיבתכם. כתבו כל טיעון חדש בשורה חדש, סעיף חדש – דלגו שורה.
* **שאלה חדשה בעמוד חדש.**
* היקף תשובה מצופה וראוי הוא מינימום **עמוד אחד לתשובה**.(בחלק הסיפורים/דרמה, אפילו יותר..)
* **הארות על ניסוח**
* לא להשאיר משפט באמצע..
* שיר אינו סיפור וסיפור אינו מחזה וכו.., על כן לשים לב בהגדרת הז'אנר באופן מדויק.
* משפטים פשוטים וישירים עדיפים על עקיפים.
* אין פותחים תשובה עם מילת יחס או מילות זמן כמו: כאשר וכו'..
* אין לכתוב וכו' באמצע תיאור אחרת גם הבוחן ובכללו אני אכתוב לכן ציון 50 וכו'
* חובה להשתמש בחוליות קישור- תשובה היא כמו נסיעה סוג של היגוי: אין להיכנס באין כניסה, יש להפעיל 'וינקר', מאותת כשפונים לטענה נוספת ולדעת לעצור כשצריך, לא להסתובב סביב משפט אחד אלא להמשיך ברצף עד השגת היעד הראוי, כלומר הימנעו מחזרה על תכנים שכבר ציינתם.
* אין לכתוב איך שמדברים, יש להשתמש רק בלשון כתובה. שימוש במילת סלנג מצריך סימון של 'גרשיים'
* חשוב להבחין מה טפל ומה עיקר, מה מכניסים לסוגריים ומה לא.
* הימנעו משימוש במילה 'דבר', ראוי להגדיר מהו הדבר שאותו אתן מציינות/ מתארות.
* השתמשו במאזכרים- החלפה בשם אחר את הנושא כמו הוא, אולם לא יותר מדי כדי שנדע מי זה הוא.

כשיש דרישה לציין קשר אין לכתוב כך: 'הקשר הוא שכאשר... אלא הקשר הוא ניגודי או הדוק יש להגדיר את סוג הקשר.

**דוגמאות לשאלות בגרות- פיוטים:**

1. א. מצאי בפיוט ארבעה אמצעי עיצוב והדגימי כיצד הם מופיעים .

ב. הסבירי את השאלה הרטורית בשיר, וכתבי מה היא מלמדת על המסר של הדובר לנשמה שלו.

1. מהו הנושא המרכזי בפיוט, הביאי שתי דרכי עיצוב המעצבות נושא זה.